Beeg

(d'r bestuit väöl verwarring äöver de richtige spelling van de dörpsnaam in 't dialek. Nao jäörelang gevreigel is oeteindelik beslaote väör de benaming "Beeg" te gaon, in plaats van Beech. In ein enquete die woor verspreid in 't Beegse door de dörpsraod, reageerde van de 950 hoeshouwes, 332 mit de richtige benaming "Beeg", sjus eine leverde zien formulier blanco in.) 

Beeg (Nederlands: Grevenbicht) is ein dörp in de gemeinte Zittert-Gelaen in Nederlands Limburg. Tot 1982 waor 't 'n zelfsjtenjige gemeinte. De Belzje buurtsjap Booyen huèrde toen ouch bie Beeg. Same mèt Obbeeg, Papenhaove en Sjipperskèrk lik Beeg op ein eilandje tösje de Maas en 't Julianakanaal. 't Dörp haet in 2002: 2700 inweunersj.
De naam Beeg beteikent umheind terrein. 't Veurvoogsel Greven in de Nederlandse naam wies nao de graaf (van Gulik).

Vanoet Beeg veurt 't Vaerke, allein veur luuj te voot of mèt de fiets, de Maas euver. Aanlèkplaats in Belsj is Rotem.

'ne Bekinden troebadeur oet Beeg is Sjel Savelkoul.

Kerne
 Beeg (Grevenbicht)
 Papenhaove (Papenhoven)
 Sjipperskirk (Schipperskerk)

Bezeenswaerdig
 Katholieke kirk oet de 19e ieëw, gewiejd aan de heilige Ketrien (Catharina). Dit is ouch de parochiekirk van Papenhaove.
 Hervormde kirk geboewd in 1851
 Veurmalige synagoge veur de Judse gemeinte oet 1818. In 1966 is dit geboew ingriepend gerestaureerd, naodat 't interieur al gesjloop waor.
 Judse begraafplaats op 'ne, vermoedelik, ouwe Romeinse graafheuvel. Deze is in gebroek genómme  in 1803.
 De Kingbaekmeule is 'n watermeule op de Kingbaek vlak bie de Grensmaas woa 't vaerke 'n euversjteek maak nao 't Belsj.

Dörpsvereiniginge
 Folkoristische vereiniging de Gawstrèkkersj. 
Zie organisere mèt de Vastelaovend op vastelaovesdeensig 't Gawstrèkke. De winnaer wurt Gawzekäöning van Beeg.
 Heemkundevereiniging Bicht 
 Hermenie St. Cecilia
 Käöninklijke hermenie Aurora
 Vastelaovesvereiniging De Zawpense
 VV Armada

Waope

De gemeinte Beeg kraog op 2 juli 1870 vaan d'n Hoege Raod vaan Adel e waope touwgekind:

Vaan lazuur (blauw) belaoje mèt 'n kapel mèt drei gedèkde tories, alles vaan zèlver (wit).

Dit waope is oontliend aon 't awwer sjepedomswaope.Heraldry of the World - Grevenbicht

Historische inwoeënertalle
 Jaor  Aantal  Greuj (gans Limbörg) 1830  952Volkstèlling 1830  -- 1840  909Volkstèlling 1840 - Limbörg  -4,5% (+5,6%) 1849  1.010Volkstèlling 1849 - Hertogdóm Limbörg: gemeintesgewijs indeiling vaan de provincie  +11,1% (+4,3%) 1859  1.064Volkstèlling 1859 - Plaotseleke indeiling  +5,3% (+4,4%) 1869  1.025Volkstèlling 1869 - Feiteleke of getèlde bevolking in eder gemeinte vaan 't riek  -3,7% (+4,5%) 1879  1.078Volkstèlling 1879 - Limbörg: plaotseleke indeiling  +1,3% (+7,0%) 1889  1.107Volkstèlling 1889 - Limbörg  +2,7% (+6,8%) 1899  1.183Volkstèlling 1899 - Limbörg  +6,9% (+10,2%) Jaor  Aantal  Greuj (gans Limbörg) 1909  1.228Volkstèlling 1909 - Plaotseleke indeiling  +3,8% (+17,8%) 1920  1.305Volkstèlling 1920 - Plaotseleke indeiling  +6,3% (+32,6%) 1930  1.496Volkstèlling 1930 - Plaotseleke indeiling  +14,6% (+25,1%) 1947  2.147Volkstèlling 1947 - Plaotseleke indeiling  +43,5% (+24,2%) 1956  2.389Woeningtèlling 1956 - Veurnaomste gegeves per gemeinte  +11,3% (+27,3%) 1960  2.439  +2,1% (+7,4%) 1971  2.495  +2,3% (+13,9%)

Opmerking
 't Getal veur 1971 is op ganse vieftalle aafgeróndj. Gelèt op 't klein aantal inwoeëners van Beeg kèn daorum 't greujciefer neet exak kloppe.

Rillatief óntwikkeling vaan 1830 tot 1971
(v1830=100)

Greun: Gemeinte Beeg
Blauw: Provincie Limbörg

Beegs
Väör de officieuze spellingswies: Beegs, dörpssite Beeg.nl

Rifferenties

Links
De dörpssite Beeg.nl
Allerlei films euver Beeg, gemaak door Wally
Fotos uit de oude doos

Categorie:Zittert-Gelaen
Categorie:Dörper in Nederlands Limburg